Απόφαση του Γενικού Δικαστηρίου (ένατο τμήμα) της 14ης Φεβρουαρίου 2019 – L κατά Κοινοβουλίου
(Υπόθεση T-91/17)
«Υπαλληλική υπόθεση – Διαπιστευμένοι κοινοβουλευτικοί βοηθοί – Άδεια ασθενείας – Χρόνος άδειας ασθενείας εκτός του τόπου υπηρεσίας – Παράτυπη απουσία – Άρθρο 60 του ΚΥΚ – Καθήκον επιμέλειας – Αρχή της χρηστής διοικήσεως»
1.      Υπάλληλοι – Άδεια ασθενείας – Διαμονή εκτός του τόπου υπηρεσίας χωρίς άδεια – Συνέπειες – Καταλογισμός στην ετήσια άδεια ή στέρηση του δικαιώματος επί των αποδοχών σε περίπτωση εξαντλήσεως της ετήσιας άδειας – Διαφορετική μεταχείριση για υπάλληλο που προέβη σε καταγγελία – Αποκλείεται – Αίτηση αρωγής προς τη Διοίκηση για φερόμενη ηθική παρενόχληση – Δεν ασκεί επιρροή
(Κανονισμός Υπηρεσιακής Καταστάσεως των υπαλλήλων, άρθρα 60 και 22α· Καθεστώς που εφαρμόζεται επί του λοιπού προσωπικού, άρθρα 131 § 5 και 127)
(βλ. σκέψεις 37-39, 43, 45, 46)
2.      Υπάλληλοι – Άδεια ασθενείας – Διαμονή εκτός του τόπου υπηρεσίας χωρίς άδεια – Υποχρέωση της Διοικήσεως να ενημερώσει τον υπάλληλο σχετικά με την υποχρέωσή του να λάβει άδεια – Δεν υφίσταται – Παράβαση του καθήκοντος επιμέλειας και παραβίαση της αρχής της χρηστής διοικήσεως – Δεν συντρέχει
(Κανονισμός Υπηρεσιακής Καταστάσεως των υπαλλήλων, άρθρο 60)
(βλ. σκέψεις 56, 57)
3.      Ένδικη διαδικασία – Εισαγωγικό δικόγραφο – Καθορισμός του αντικειμένου της προσφυγής – Τροποποίηση του αρχικού αιτήματος με το υπόμνημα απαντήσεως – Απαράδεκτο
(Κανονισμός Διαδικασίας του Γενικού Δικαστηρίου, άρθρο 76)
(βλ. σκέψη 69)
Αντικείμενο
Προσφυγή δυνάμει του άρθρου 270 ΣΛΕΕ με αίτημα την ακύρωση της αποφάσεως του Ευρωπαϊκού Κοινοβουλίου της 31ης Αυγούστου 2016 που αφορά ορισμένες απουσίες του προσφεύγοντος χωρίς προηγούμενη άδεια.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τον L στα δικαστικά έξοδα.